Slimfoon-app red verdwaalde paartjieSkermskote van die Emergency +-app ŉ Paartjie wat tydens ŉ verafgeleë staptoer verdwaal het, kon van ŉ slimfoon-app gebruik maak om paramedici te help om hulle op te spoor. Die 57-jarige man en 58-jarige vrou het Saterdag in die Tallaganda-woud in New South Wales gaan stap toe hulle verdwaal het. Hulle het die Emergency +-app gebruik wat owerhede in staat gestel het om via hul selfoonsein hul presiese ligging te bepaal. Hulle is Sondag danksy die koördinate gered, het die Australiese uitsaaikorporasie Maandag bevestig. Die Emergency +-app is deur Australië se nooddienste en regering ontwikkel is, om inwoners te help om enige plek in Australië altyd die regte nommer op die regte tyd te skakel. In Suid-Afrika werk die MySOS-app op dieselfde beginsel. MySOS is in die Google Play-store en App Store beskikbaar.